Diari Oficial de la Generalitat Valenciana


Sumari del DOGV 7590, del 11-08-2015 (2015/7019)

Notificació de la sentència dictada en el procediment de divorci contenciós número 1217/2014.
---------------------------------------------------------------------------------------------

### Dades del document

Número de DOGV
:   7590

Data del DOGV
:   11-08-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/7019


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de divorci contenciós número 1217/2014. [2015/7019]  
Francisco Javier García Navarro, secretari del Jutjat de Primera Instància número 6 d'Elx, faig saber que en el procediment de divorci contenciós 1217/2014 que es tramita en este Jutjat de Primera Instància número 6 d'Elx, a instàncies d'Alexandra-Lucica Gavrilescu contra Bagdadi Tazrout, s'ha dictat sentència amb data 22 de juliol de 2015, la dispositiva de la qual, literalment, és la següent:  
  
«Dispositiva  
Estime parcialment la demanda presentada per la procuradora Yolanda Sánchez Orts, en nom i representació d'Alexandra Lucica Gavrilescu, contra Bagdadi Tazrout, per la qual cosa:  
1r) S'aproven les mesures definitives següents:  
Primera. Exercici exclusiu de la pàtria potestat  
L'exercici de la pàtria potestat sobre el menor N. serà exclusiu per la mare.  
L'exercici exclusiu de la pàtria potestat implica l'adopció per la mare de les decisions rellevants que afecten el seu fill, especialment, en els àmbits educatiu, sanitari, religiós i social.  
Per això, decidirà de forma exclusiva sobre l'elecció o el canvi de centre, o el model educatiu o les activitats extraescolars que realitze; l'autorització de qualsevol intervenció quirúrgica, tractament mèdic no banal o tractament psicològic, tant si comporta alguna despesa com si està cobert pel sistema públic de sanitat o per alguna assegurança privada, sempre que no siga suficient el mer consentiment del menor; la realització o no d'un acte religiós o social rellevant, així com la manera de dur-lo a terme, sense que respecte d'això tinga prioritat el progenitor amb qui estiga el menor en el moment de ser realitzat; el canvi de domicili, i l'autorització per a l'eixida del territori nacional.  
  
Segona. Règim de guarda i custòdia exclusiva  
El menor quedarà davall la guarda i custòdia exclusiva de sa mare, Alexandra Lucica Gavrilescu.  
Tercera. Règim de visites  
No s'establix règim de visites a favor del progenitor no custodi, Bagdadi Tazrout.  
Quarta. Pensió d'aliments  
El progenitor no custodi, Bagdadi Tazrout, haurà de pagar, des de la mensualitat d'agost de 2014 i amb caràcter mensual (dotze mensualitats anuals), en concepte de pensió d'aliments per al seu fill, la quantitat de 150 euros, que haurà d'ingressar en el compte que designe la mare, per anticipat i dins dels cinc primers dies de cada mes.  
L'import anterior haurà d'actualitzar-se anualment d'acord amb les variacions que experimente l'IPC que publica l'INE o l'organisme que el substituïsca en un futur. Esta actualització es produirà de manera automàtica, sense necessitat de requeriment previ, i considerant, com a data inicial per a l'actualització, el mes i l'any en què es fixa, i com a data final, el mateix mes de l'any en què s'actualitza. L'opció «Vol actualitzar una renda- «de la pàgina web de l'INE permet este càlcul.  
L'impagament de la pensió anterior podrà ser constitutiu d'un delicte d'abandó de família, previst en l'article 227 del Codi Penal, i castigat amb pena de presó o multa.  
A més, ambdós progenitors hauran de pagar la mitat de les despeses extraordinàries del seu fill.  
2n) No es condemna a costes cap de les parts.  
Contra esta sentència, que no és ferma, es pot interposar un recurs d'apel·lació davant de la Secció Novena de la Audiència Provincial d'Alacant, que no suspendrà l'eficàcia de les mesures acordades (art. 774.5, LEC), i que haurà d'interposar-se, si és el cas, davant d'este mateix jutjat en el termini dels vint dies següents a la notificació (art. 455 i 458, LEC).  
L'admissió del recurs exigix que, quan s'interpose, s'haja consignat la quantitat de 50 euros en el compte de depòsits i consignacions d'este jutjat (compte del Banco Santander número 0706 0000 02 1217 14). També es pot realitzar la consignació per mitjà d'una transferència al número de compte 0049 3569 92 3706089643, i s'ha d'indicar en la casella d'observacions el número 0706 0000 02 1217 14. Queden eximits de la constitució del depòsit per a recórrer aquells que tinguen reconegut el dret d'assistència jurídica gratuïta (disposició addicional quinze de la Llei Orgànica 6/1985, d'1 de juliol, del Poder Judicial).  
  
Esta és la meua sentència, que pronuncie, mane i firme.»  
  
Elx, 31 de juliol de 2015.- El secretari judicial: Francisco Javier García Navarro.